[Video] Vuurbal laat tonge klapSkermskoot uit die video Dramatiese beeldmateriaal van ŉ ‘raaiselagtige vuurbal’ wat Maandagoggend oor Thailand neergestort het, laat die tonge klap op sosiale media. Sterrekundiges het vreemde teorieë soos dat dit ruimte-afval is wat uitbrand of ŉ brandende ballon of selfs ŉ ruimteskip wat neergestort, afgelag. Volgens hulle is dit waarskynlik ŉ meteoriet wat uitgebrand het toe dit die atmosfeer binnegedring het. Die gebruiker Porjai Jaturongkhakun het ŉ video op YouTube gelaai wat met sy motor se paneelbordkamera afgeneem is. Hy het om 08:41 die dramatiese beelde in Ngwamwongwasweg in Nonthaburi, Thailand, verfilm. Hy het in ŉ westelike rigting gery op pad werk toe. Worawit Tanwutthibundit, sterrekundige by Chachoengsao-sterrewag, het gesê daar is geen rede tot kommer nie, dit is ŉ “normale fenomeen”.